### Beslutning

Randi Thygesen, Herman Jepsen, Mikkel Henriksen, Richardt Søndergaard og Ivan Thorsen kunne tiltræde indstillingen i overensstemmelse med Magistratens anbefaling.

 Verner Andresen tog forbehold med henblik på en nærmere drøftelse i byrådsgruppen.

 Freddy Christoffersen var forhindret i at deltage i udvalgets behandling af sagen.

Tilladelse til forhus- og baghusbebyggelse med i alt 24 boliger og 3 butikslokaler på ejendommene [adresse] 14-20

### Resumé

Der er ansøgt om ny forhusbebyggelse i 5 etager med 12 boliger og 3 butikslejemål i stueetagen mod [adresse], der vil erstatte eksisterende forhusbygninger i nr. 16, 18 og 20.

 Der er desuden ansøgt om baghusbebyggelse i 2½ - 4½ etage med 12 boliger inde i karrégården på ejendommene nr. 14-20. Kun nr. 14 har eksisterende baghusbebyggelse, der nedrives.

 Forhusbebyggelsen er i overensstemmelse med rammerne i kommuneplanen, idet bebyggelsen opføres i sluttet bebyggelse i [adresse] i 5 etager og med en husdybde under 10 m. Forhuset i nr. 18 er dog udpeget som bevaringsværdig i kommuneplanen.

 Baghusbebyggelse er i modstrid med kommuneplanen, hvorefter ny bebyggelse i gårdrum kun kan ske efter en samlet plan for gårdarealet.

 En partshøring af omboende har medført indsigelser, hvor der bl.a. er peget på uhensigtsmæssig fortætning i karréens indre, indblik, lysforhold, risiko for revneskader og processen omkring forhåndsdialogen.

 Projektet har været forelagt Lokalt Kulturmiljøråd, der bl.a. har udtalt, at forhusene på [adresse] 16-20 har fine kvaliteter og bør bevares og restaureres.

 Teknik og Miljø vurderer, at projektet er godt indpasset i området bl.a. med hensyn til skala og materialevalg og vil medvirke til nye kvaliteter i gaden. Baghusbebyggelse er karakteristisk for karréen og er tilpasset det eksisterende gårdrum, så bl.a. det grønne præg opretholdes.

 Indvirkningerne af projektet vurderes ikke at gå ud over, hvad der må forventes i midtbyen.

### Indstilling

At byrådet bemyndiger Teknik og Miljø til at meddele de fornødne tilladelser til byggeriet.

### Sagens forløb

17-03-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-03-2016 Magistraten
Fremsendes til [adresse] med bemærkning, at Magistraten i mødet den 29. marts 2016 anbefaler, at byrådet tiltræder Magistratsafdelingen for Teknik og Miljøs indstilling af 10. marts 2016.
 Bitten Kristiansen tager forbehold med hensyn til baggårdsbyggeriet.
 13-04-2016 [adresse]
Fremsendes til Teknisk Udvalg til behandling i henhold til beslutning i byrådets møde den 13. april 2016.
 18-04-2016 Teknisk Udvalg
Randi Thygesen, Herman Jepsen, Mikkel Henriksen, Richardt Søndergaard og Ivan Thorsen kunne tiltræde indstillingen i overensstemmelse med Magistratens anbefaling.

 Verner Andresen tog forbehold med henblik på en nærmere drøftelse i byrådsgruppen.

 Freddy Christoffersen var forhindret i at deltage i udvalgets behandling af sagen.
 27-04-2016 [adresse]
Tilbagesendes Magistratsafdelingen for med bemærkning, at byrådet i sit møde den 27. april 2016 har vedtaget Magistratens indstilling i overensstemmelse med erklæring fra Teknisk Udvalg af 18. april 2016.

 Enhedslisten de Rød-Grønnes byrådsgruppe kunne ikke tiltræde indstillingen.